Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 88/07)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1)

MEDDELELSE OM GODKENDELSE AF EN STANDARDÆNDRING

»RECIOTO DI SOAVE«

PDO-IT-A0465-AM02

Meddelelsesdato: 2. december 2019.

BESKRIVELSE AF OG BEGRUNDELSE FOR DEN GODKENDTE ÆNDRING

1. Espalieringsformer

Beskrivelse og begrundelse

Beskrivelse

Espalieringsformerne er blevet udvidet med Geneva Double Curtain (»GDC«) og pergola i alle varianter.

Begrundelse

Denne ændring sker ud fra et ønske om at tilpasse dyrkningen til mere moderne og innovative espalieringsformer (især de forskellige nye former for pergola), og fordi der ud fra et agronomisk synspunkt må reageres på klimaændringer.

Ændringen vedrører artikel 4 i produktspecifikationen og ændrer ikke enhedsdokumentet.

2. Beplantningstæthed pr. hektar

Beskrivelse og begrundelse

Beskrivelse

Hvad angår beplantningstæthed pr. hektar (mindst 3 300) er henvisningen til dekret af 7. maj 1998 fjernet.

Begrundelse

Der er tale om en formel ændring, hvor der ved nyplantning af vinstokke skal være en tæthed på mindst 3 300 planter pr. hektar.

Denne formelle ændring vedrører artikel 4 i produktspecifikationen og ændrer ikke enhedsdokumentet.

3. Anvendelse af supplerende geografiske enheder i mærkningen af BOB-vine Recioto di Soave

Beskrivelse og begrundelse

Beskrivelse

Ved BOB-vinene Recioto di Soave og Recioto di Soave Classico kan der henvises til supplerende mindre geografiske enheder i produktionsområdet for betegnelsen, som findes inden for samme produktionsområde, og som er opført på en liste, forudsat at produktet forarbejdes til vin særskilt og angives specifikt i den årlige opgørelse over drueproduktionen.

Begrundelse

Formålet med at henvise til mindre geografiske enheder af særlig betydning beliggende inden for det afgrænsede produktionsområde, som følger af en nøje inddeling af området, er at kunne identificere vinens oprindelse bedre og dermed styrke dens tilknytning til området.

Denne ændring vedrører produktspecifikationens artikel 7 og enhedsdokumentets afsnit 1.9, der har overskriften »Yderligere betingelser«.

ENHEDSDOKUMENT

1. Betegnelse

Recioto di Soave

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

»Recioto di Soave«

— farve: gyldengul

— aroma: intens og frugtagtig med en antydning af vanilje

— smag: mild, blød og rund med en antydning af vanilje og den velkendte friskhed

— minimumsalkoholindhold udtrykt i volumen: 12,00 % vol.

— sukkerfrit tørstofindhold på mindst: 27,0 g/l

— restsukkerindhold: mindst 70,0 g/l.

Enhver analytisk parameter, der ikke vises i tabellen nedenfor, er i overensstemmelse med de grænseværdier, som er fastsat i national lovgivning og EU-lovgivning.

Generelle analytiske karakteristika Maksimumalkoholindhold (i % vol.) Minimumsalkoholindhold (i % vol.) Totalt minimumssyreindhold 5 g/l udtrykt i vinsyre Maksimumindhold af flygtig syre (i milliækvivalenter/l) Totalt maksimumindhold af svovldioxid (i milligram pr. liter)

»Recioto di Soave« spumante (mousserende)

— bobledannelse: fin og langvarig

— gul farve: gylden af varierende intensitet

— aroma: behagelig, intens og frugtagtig

— smag: halvtør til sød, blød, harmonisk og fyldig

— sukkerfrit tørstofindhold på mindst: 24,0 g/l

— restsukkerindhold: mindst 70,0 g/l.

Enhver analytisk parameter, der ikke vises i tabellen nedenfor, er i overensstemmelse med de grænseværdier, som er fastsat i national lovgivning og EU-lovgivning.

Generelle analytiske karakteristika Maksimalt alkoholindhold (i % vol.) Minimumsalkoholindhold (i % vol.) 11,50 Totalt minimumssyreindhold 5 g/l udtrykt i vinsyre Maksimalt indhold af flygtig syre (i milliækvivalenter/l) Maksimalt indhold af svovldioxid (i mg/l)

5. Vinfremstillingspraksis

a. Væsentlige ønologiske fremgangsmåder

INGEN

b. Maksimumudbytte

Recioto di Soave og Recioto di Soave Classico

9 000 kg druer pr. hektar

Recioto di Soave spumante

9 000 kg druer pr. hektar

6. Afgrænset geografisk område

A) De druer, der egner sig til fremstilling af »Recioto di Soave« DOCG, skal være dyrket i det område, der helt eller delvis omfatter kommunerne Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara, San Giovanni Ilarione, Cazzano di Tramigna, Colognola ai Colli, Caldiero, Illasi og Lavagno i provinsen Verona.

B) De druer, der egner sig til fremstilling af vinen »Recioto-di Soave« Classico, skal være dyrket i det område, der er anerkendt ved ministerielt dekret af 23. oktober 1931, og som omfatter dele af området i kommunerne Soave og Monteforte d’Alpone.

7. Primære druesorter

Garganega B.

Trebbiano di Soave B. — Trebbiano

8. Tilknytning til det geografiske område

Recioto di Soave

Mineralerne i den basaltholdige jord af vulkansk oprindelse påvirker på en særlig måde gæringsprocesserne for mosten fra Garganga-druerne og giver vinen den karakteristiske syrlighed. Den traditionelle espalieringsform med pergola bidrager til at bevare de fremtrædende aromaer og druernes sundhed, hvilket letter den efterfølgende tørring i tørrerummene. Her betyder dannelsen af et ganske tyndt muglag kaldet »nobile«, at der udvikles intense aromaer. Recioto di Soave er en velafbalanceret vin: udover sødme og struktur, har den en frugtagtig karakter, som understreger friskheden fra den betydelige syrlighed.

9. Vigtige yderligere betingelser (emballering, mærkning og andre krav)

Anvendelse af supplerende geografiske områder

Retlig ramme:

EU-lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

Det er i betegnelsen og præsentationen af vinene »Recioto di Soave« og »Recioto di Soave« Classico tilladt at henvise til følgende supplerende geografiske områder:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà - Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/14702

(1) EFT L 9 af 11.1.2019, s. 2.